Նախագիծ

**ԱՐՁԱՆԱԳՐՈՒԹՅՈՒՆ**

«Եվրասիական տնտեսական միության մասին» 2014 թվականի մայիսի 29-ի պայմանագրում փոփոխություն կատարելու վերաբերյալ

Եվրասիական տնտեսական միության անդամ պետությունները, այսուհետ՝ անդամ պետություններ,

առաջնորդվելով «Եվրասիական տնտեսական միության մասին» 2014 թվականի մայիսի 29-ի պայմանագրի 115-րդ հոդվածով, համաձայնեցին հետեւյալի մասին՝

Հոդված 1

«Եվրասիական տնտեսական միության մասին» 2014 թվականի մայիսի 29 պայմանագրի 10-րդ հոդվածի 2-րդ կետը լրացնել «կամ անդամ պետությունների կառավարությունների ղեկավարները, եթե իրենց պետության օրենսդրությանը համապատասխան՝ նրանք օժտված են Բարձրագույն խորհրդի իրավասության մեջ մտնող հարցերի վերաբերյալ որոշումներ ընդունելու լիազորություններով» բառերով:

Հոդված 2

Սույն արձանագրությունն ուժի մեջ է մտնում այն ուժի մեջ մտնելու համար անհրաժեշտ ներպետական ընթացակարգերն անդամ պետությունների կողմից կատարելու մասին վերջին գրավոր ծանուցումն ավանդապահի կողմից դիվանագիտական ուղիներով ստանալու օրվանից։

Կատարված է \_\_\_\_ քաղաքում 201\_ թվականի \_\_\_\_\_\_\_\_\_ «\_\_\_»–ին, մեկ բնօրինակից՝ ռուսերենով։

Սույն արձանագրության բնօրինակը պահվում է Եվրասիական տնտեսական հանձնաժողովում, որը՝ որպես սույն արձանագրության ավանդապահ, յուրաքանչյուր անդամ պետություն կուղարկի դրա հաստատված պատճենը։

|  |  |  |  |  |
| --- | --- | --- | --- | --- |
| Հայաստանի Հանրապետության կողմից՝ | Բելառուսի Հանրապետության կողմից՝ | Ղազախստանի Հանրապետության կողմից՝ | **Ղրղզստանի Հանրապետության կողմից՝** | Ռուսաստանի Դաշնության կողմից՝ |